IDFC બેન્કના હેડ (ટ્રેડિંગ) પીયૂષ વાધવાએ જણાવ્યું હતું કે, “ઊભરતાં બજારોમાં નરમાઈ અને ક્રૂડ ઓઇલના ઊંચા ભાવથી રૂપિયાનું ધોવાણ થઈ રહ્યું છે. રૂપિયામાં નકારાત્મક વલણ ચાલુ રહેશે, કારણ કે ચાલુ ખાતાની ખાધ ઊંચી હોય તેવા દેશોને સૌથી વધુ ફટકો પડે છે. કરન્સી ટ્રેડર્સે ઊંચી વોલેટિલિટીનો સામનો કરવા તૈયાર રહેવું પડશે, કારણ કે વૈશ્વિક મોરચે બદલાતી ગતિવિધિથી બજારની સ્થિતિમાં પણ વારંવાર ફેરફાર થઈ શકે છે.”